
ŠIAULIŲ MIESTO SAVIVALDYBĖS ŽEMĖS VALDYMO SKYRIUS

SPRENDIMO „DĖL SUTIKIMO SUBNUOMOTI KITOS PASKIRTIES VALSTYBINĖS ŽEMĖS SKLYPĄ, ESANTĮ NUKLONO G. 19, ŠIAULIŲ MIESTE“

AIŠKINAMASIS RAŠTAS

2025 m. ______________ d.
Šiauliai

Parengto sprendimo projekto tikslai ir uždaviniai:
Sprendimo projekto tikslas – sudaryti galimybę (duomenys neskelbtini) ir (duomenys neskelbtini) (toliau – nuomininkai) subnuomoti UAB „EMP recycling“ (juridinio asmens kodas 124824426) iki 2030 m. kovo 4 d. 0,0280 ha ploto žemės sklypo dalį bendrai naudojamame 0,8700 ha sklype (kadastro Nr. 2901/0027:73), esančiame Nuklono g. 19, Šiaulių mieste. Sklypo dalis išnuomota pagal 2014-05-08 valstybinės žemės sklypo nuomos sutartyje Nr. 34SŽN-97 nustatytas sąlygas ir reikalavimus.
Dabartinis sprendimo projekte aptariamų klausimų reguliavimas:
Valstybinės žemės subnuomą reglamentuoja Lietuvos Respublikos žemės įstatymas ir Kitos paskirties valstybinės žemės sklypų pardavimo ir nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės).
Taisyklių 53 papunktyje nurodyta, kad žemės nuomininkas subnuomoti valstybinės žemės sklypą kitiems asmenims gali tik gavęs valstybinės žemės nuomotojo sutikimą. Sutikimas subnuomoti valstybinės žemės sklypą (jo dalį) duodamas, jeigu žemės sklypas subnuomojamas asmeniui, su kuriuo sudaryta statinių ar įrenginių (jų dalies), kuriems eksploatuoti žemės sklypas išnuomotas, nuomos ar kito naudojimo sutartis ne ilgiau kaip 5 metams, ir valstybinės žemės sklypo nuomininkas tinkamai vykdo įsipareigojimus pagal nuomos sutartį. 
Nuomininkų nuosavybės teise valdomas 500 m2 pastatas – gamykla (unikalus Nr. 2997-2015-9018) iki 2030-03-04 išnuomotas UAB „EMP recycling“ (juridinio asmens kodas 124824426).
Nuomininkai valstybinės žemės nuomos mokestį už 2024 m. sumokėjo.
Sprendimo projekte numatytos naujos teisinio reglamentavimo nuostatos:
Nenumatoma
Priėmus sprendimą, galimos pasekmės (tiek teigiamos, tiek neigiamos).
Teigiamos pasekmės – priėmus sprendimą teigiamų pasekmių nenumatoma.
Neigiamos pasekmės – priėmus sprendimą neigiamų pasekmių nenumatoma. 
Priėmus sprendimą, keičiami ar pripažįstami negaliojančiais teisės aktai.
Priėmus sprendimą, teisės aktai nekeičiami ir nepripažįstami negaliojančiais.
Sprendimui įgyvendinti reikalingi priimti papildomi teisės aktai.
Sprendimui įgyvendinti priimti papildomų teisės aktų nereikia.
Sprendimui įgyvendinti reikalingos lėšos.
Sprendimo projekto įgyvendinimui papildomos lėšos nebus reikalingos. 
Sprendimo projekto antikorupcinis vertinimas.
Antikorupcinio vertinimo pažyma nepridedama.
Sprendimo projektą parengė Šiaulių miesto savivaldybės administracijos Žemės valdymo skyrius. Tiesioginis rengėjas − skyriaus vyr. specialistė Deimantė Jurgelytė, tel. +370 41 509 585. 
Numatomo teisinio reguliavimo poveikio vertinimo rezultatai.
Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 


Skyriaus vedėja			                                               Oksana Gruzdienė




